I.2.1.2 Awehhi: Yettili-d s talɣa tamufirt neɣ ayen ur nettwafham ara, tessewham d anwa i d lmeqsud, imi aṭas n yimura i yetṭṭafraren assaɣ-agi n uwehhi i wakken ur d-qqaren ara srid izen-nsen deg yiḍrisen-nsen, tikkwal niḍen yettili-d d tarayt i tifulka n uḍris, …i wakken ad yefhem yimeɣri awehhi-nni n umaru yessefk fell-as ad yili yekseb kra n tmusni fell-as, neɣ ma ulac ur yezmir ara ad yegzu izen-nni, neɣ aḍris-nni s umata. Awehhi, ihi d: «D abrid i isexdem umaru akken ad imeɛɛen ɣef uḍris niḍen (neɣ ɣef umaru niḍen) mebla ma ibder-it-id ɛinani.»21